स्ट्रीट लाइट की रोशनी में जुआ खेलते 5 गिरफ्तार
खरसिया | घघरा में स्ट्रीट लाइट की रोशनी में पान ठेला के पास जुआ खेल रहे पांच लोगों को पुलिस ने गिरफ्तार कर लिया है। उनके पास से 1900 रुपए नगद एवं बावन पत्ती ताश की जब्ती बनाई गई है। सभी के खिलाफ पुलिस ने 13 जुआ एक्ट में कार्यवाही की है। 2 मार्च को पुलिस को मुखबीर से सूचना मिली थी कि घघरा में मुनीम पान ठेला के पास स्ट्रीट लाइट की रोशनी में जुआ खेल रहे थे। पुलिस टीम के साथ छापा मारा। वहां जयनंद साहू पिता फिरतू राम साहू साकिन बोतल्दा, भोला राम साहू पिता नेहरूलाल साहू साकिन मौहापाली, भरत लाल पटेल पिता अंजोर सिंह ग्राम मौहापाली, लव कुमार राठौर, चैतन प्रसाद केवट, यशवंत पटेल को बावन पत्ती ताश के साथ गिरफ्तार कर लिया।
hin_Deva hin_Deva